Document ID: 31996D0701

KOMMISSIONENS BESLUTNING af 20. november 1996 om ændring af beslutning 96/311/EF om afslutning af medlemsstaternes regnskaber over de udgifter for regnskabsåret 1992, der finansieres af Den Europæiske Udviklings- og Garantifond for Landbruget (EUGFL), Garantisektionen, samt visse udgifter for regnskabsåret 1993 (Kun de græske, italienske, spanske og tyske udgaver er autentiske) (96/701/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik (1), senest ændret ved forordning (EF) nr. 1287/95 (2), særlig artikel 5, stk. 2,
efter høring af EUGFL-komitéen, og
ud fra følgende betragtninger:
Inden Kommissionen inden for rammerne af beslutningen om regnskabsafslutningen fastsætter en finansiel korrektion, som berettiger til den forligsprocedure, der er fastsat i beslutning 94/442/EF (3), skal medlemsstaten, hvis den ønsker det, kunne gøre brug af denne procedure, og i så tilfælde skal Kommissionen inden sin beslutning gennemgå den rapport, som forligsorganet har udfærdiget; de frister, der er fastsat for denne procedure, var ikke alle udløbet for de korrektioner, der berettiger til proceduren, på datoen for Kommissionens beslutning 96/311/EF (4); denne sidstnævnte beslutning vedrørte ikke de udgifter, som de pågældende medlemsstater anmeldte for regnskabsåret 1992; forligsproceduren er blevet afsluttet for hovedparten af de berørte finansielle korrektioner; derfor bør der ved nærværende beslutning foretages en afslutning af regnskaberne over de pågældende udgifter; regnskaberne over de udgifter, for hvilke forligsproceduren endnu ikke er afsluttet, vil blive afsluttet senere;
de af Italien anmeldte udgifter vedrørende præmier for endelig nedlæggelse af vinarealer, der andrager 31 861 816 140 lire, omfattes ikke af denne beslutning, da det er nødvendigt med en supplerende gennemgang af sagsakterne; dette beløb er følgelig blevet trukket fra de af denne medlemsstat anmeldte udgifter vedrørende dette regnskabsår, og regnskabet for dette beløb vil blive afsluttet senere -
VEDTAGET FØLGENDE BESLUTNING:
Artikel 1
De dele af bilag I til beslutning 96/311/EF, der vedrører Tyskland, Grækenland, Spanien og Italien, affattes som angivet i bilaget til nærværende beslutning.
Artikel 2
De supplerende beløb på 19 591 000,00 DM, 12 493 466 284 dr., 721 255 271 pta. og 27 846 339 935 lire, der fremkommer i punkt 3 i bilag I, og som refunderes ved denne beslutning, skal bogføres blandt de udgifter, der henvises til i artikel 4, stk. 1, i Kommissionens forordning (EF) nr. 296/96 (5) for november 1996.
Artikel 3
Denne beslutning er rettet til Forbundsrepublikken Tyskland, Den Hellenske Republik, Kongeriget Spanien og Den Italienske Republik.
Udfærdiget i Bruxelles, den 20. november 1996.

Labels: 2
4
15
6